এ বিষয়ে চকরিয়ার চারুশিল্পী মাহবুবুর রহমান চৌধুরী কালের কণ্ঠকে বলেন, ‘কুমারশিল্প হারিয়ে যাওয়া মানে গ্রাম-বাংলার ঐতিহ্য হারিয়ে যাওয়া। তাই এই শিল্প যাতে কোনোদিন না হারায় সেজন্য সরকারি-বেসরকারিভাবে পৃষ্ঠপোষকতা দেওয়া জরুরি হয়ে পড়েছে। তাছাড়া এই শিল্প টিকিয়ে রাখতে হলে গ্রামীণ মেলাগুলো শুরুর উদ্যোগ নিতে হবে এখন থেকেই। তা না হলে এখনো যেসব গুটিকয়েক পরিবার এই পেশা টিকিয়ে রেখেছেন তারাও মুখ ফিরিয়ে নেবেন।’